ΚΑΝΟΝΙΣΜΟΣ (ΕΟΚ) αριθ. 692/80 ΤΗΣ ΕΠΙΤΡΟΠΗΣ της 18ης Μαρτίου 1980 περί των αιτήσεων συνδρομής από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα προσανατολισμού, για ειδικά προγράμματα που αφορούν συλλογικά αρδευτικά έργα στη Νότιο Ιταλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1362/78 του Συμβουλίου της 19ης Ιουνίου 1978 περί του προγράμματος που αφορά την επιτάχυνση και την καθοδήγηση των συλλογικών αρδευτικών έργων στη Νότιο Ιταλία(1), και ιδίως το άρθρο 8 παράγραφος 4,

Εκτιμώντας:

ότι οι αιτήσεις συνδρομής που υποβλήθηκαν στα πλαίσια του κανονισμού (ΕΟΚ) αριθ. 1362/78 πρέπει να περιέχουν όλα τα στοιχεία που χρειάζονται για την εξέταση των ειδικών προγραμμάτων σύμφωνα με τα κριτήρια του κανονισμού αυτού-

ότι τα στοιχεία αυτά πρέπει να παρουσιαστούν με ομοιόμορφο τρόπο για να διευκολυνθεί η γρήγορη εξέταση και σύγκριση των αιτήσεων-

ότι τα μέτρα που προβλέπονται στον κανονισμό αυτόν είναι σύμφωνα με τη γνώμη της Διαρκούς Επιτροπής επί των Γεωργικών Δομών-

ότι έχει ζητηθεί η γνώμη της Επιτροπής του ΕΓΤΠΕ για τις χρηματοδοτικές πλευρές των μέτρων αυτών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις συνδρομής από το ΕΓΤΠΕ, τμήμα προσανατολισμού, για ειδικά προγράμματα που αφορούν συλλογικά αρδευτικά έργα στη Νότιο Ιταλία, πρέπει να περιέχουν τα στοιχεία και τα έγγραφα που καθορίζονται στα παραρτήματα του παρόντος κανονισμού.

2. Οι αιτήσεις πρέπει να υποβάλλονται σε τρία αντίγραφα με τον τρόπο που αναφέρεται στα παραρτήματα.

3. Οι αιτήσεις που δεν πληρούν τις προϋποθέσεις που καθορίζονται στις παραγράφους 1 και 2 δεν λαμβάνονται υπόψη για την παροχή συνδρομής.

4. Με την επιφύλαξη της υποβολής του εντύπου Α, το οποίο προσαρτάται στον παρόντα κανονισμό, οι αιτήσεις που υποβλήθηκαν πριν από την 1η Απριλίου 1980 γίνονται επίσης δεκτές με τον τρόπο που προβλέπεται από τον κανονισμό αριθ. 45/64/ΕΟΚ της 28ης Απριλίου 1964 περί των αιτήσεων συνδρομής που υποβάλλονται στο ΕΓΤΠΕ τμήμα προσανατολισμού(2).

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφμερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 18 Μαρτίου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 166 της 23.6.1978, σ. 11.

(2) ΕΕ αριθ. 71 της 6.5.1964, σ. 1117/64.

ΠΑΡΑΡΤΗΜΑ A

ΜΕΡΟΣ 1 Παράκληση να γίνεται ανάγνωση των οδηγιών πριν συμληρωθεί η αίτηση.

ΜΕΡΟΣ 2 Στοιχεία που παρέχονται από το Κράτος Μέλος

ΠΑΡΑΡΤΗΜΑ B

1. Σύντομη περιγραφή του ειδικού προγράμματος (ανώτατο όριο μια σελίδα)

2. Ο αιτών(1):

2.1. Αντικείμενο των κυρίων δραστηριοτήτων του αιτούντος.

2.2. Σχέση του αιτούντος με το ειδικό πρόγραμμα.

2.3. Να επισυνάπτονται κατά περίπτωση:

- αντίγραφο καταστατικού,

- απόσπασμα εμπορικού μητρώου.

3. Οργανισμός υπεύθυνος για την εκτέλεση του ειδικού προγράμματος (άρθρο 9 παράγραφος 2)(2):

3.1. Αντικείμενο και έκταση των κυρίων δραστηριοτήτων του οργανισμού.

3.2. Γεωγραφική έκταση που καλύπτουν οι δραστηριότητες αυτές.

3.3. Οικονομική κατάσταση (να επισυνάπτεται κατά περίπτωση αντίγραφο του ισολογισμού).

3.4. Να επισυνάπτονται, κατά περίπτωση:

- αντίγραφο καταστατικού,

- απόσπασμα εμπορικού μητρώου.

4. Περιγραφή της παρούσης καταστάσεως:

4.1. Εντοπισμός της ζώνης που καλύπτεται από το πρόγραμμα.

4.2. Περιγραφή των αναγκών στις οποίες πρέπει να ανταποκριθεί το πρόγραμμα.

4.3. Περιγραφή του εξοπλισμού που υπάρχει ήδη στην έκταση που καλύπτεται από το πρόγραμμα.

5. Προτεινόμενες ενέργειες:

5.1. Γενική περιγραφή των εγκαταστάσεων που προβλέπεται να κατασκευασθούν (συμπεριλαμβανομένου του αριθμού των εκταρίων τα οποία πρέπει να εφοδιασθούν με αρδευτικό δίκτυο).

5.2. Τεχνική περιγραφή των προτεινομένων εργασιών.

5.3. Γεωγραφικός εντοπισμός των εργασιών (να επισυνάπτονται χάρτες).

5.4. Συνολικός αριθμός των υπαλλήλων με αρμοδιότητα την εκλαΐκευση του προγράμματος (διάδοση γνώσεων) που προβλέπεται να προσληφθούν στις εγκαταστάσεις και αριθμός των υπαλλήλων με την ίδια αρμοδιότητα οι οποίοι όμως είναι απόφοιτοι πανεπιστημιακών γεωπονικών ή οικονομικών σχολών και οι οποίοι έχουν τουλάχιστον τριετή επαγγελματική πείρα.

5.5. Εκτίμηση του συνολικού κόστους των εργασιών, του μέσου κόστους ανά εκτάριο αρδευομένης εκτάσεως και των δαπανών που αντιπροσωπεύει η ετήσια αμοιβή και τα έξοδα σχετικά με τη δραστηριότητα ενός υπαλλήλου με αρμοδιότητα την εκλαΐκευση του προγράμματος (διάδοση των γνώσεων) (να σημειώνεται η βάση υπολογισμού και η ημερομηνία των εκτιμήσεων).

5.6. Προτεινόμενο χρονοδιάγραμμα για την εκτέλεση των εργασιών.

5.7. Μέτρα τα οποία λαμβάνονται για να προσαρμοσθεί η παραγωγή σύμφωνα με τις ενδείξεις του προγράμματος-πλαισίου.

6. Προτεινόμενη χρηματοδότηση:

6.1. Να συμπληρωθεί το έντυπο B1.

6.2. Επιθυμητή κλιμάκωση καταβολής της ζητουμένης συνδρομής.

7. Τρόπος με τον οποίο το ειδικό πρόγραμμα αποτελεί μέρος του προγράμματος-πλαισίου και πληροί τους όρους που καθορίζονται σ' αυτό(3).

..................... ..........................

Ημερομηνία Υπογραφή

B1 - ΔΙΑΓΡΑΜΜΑ ΧΡΗΜΑΤΟΔΟΤΗΣΕΩΣ ΤΟΥ ΕΙΔΙΚΟΥ ΠΡΟΓΡΑΜΜΑΤΟΣ Ημερομηνία

1. Συμμετοχή του υπευθύνου δημοσίου οργανισμού

από την οποία: 1.1. Ίδια κεφάλαια

1.2. Δάνεια(4)1.3. Απαιτήσεις σε είδος και εργασία δι' ίδιο λογαριασμό

2. Συμμετοχή του Κράτους Μέλους σε κεφάλαιο

3. Άλλες συνεισφορές

4. Συνδρομή που ζητήθηκε από το ΕΓΤΠΕ

5. Συνολική χρηματοδότηση = συνολικό κόστος

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΚΑΙ ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΩΝ ΑΙΤΗΣΕΩΝ Εισαγωγικές παρατηρήσεις

Ο κανονισμός (ΕΟΚ) αριθ. 692/80 προσδιορίζει με όσο το δυνατόν ακριβέστερο τρόπο τις πληροφορίες που χρειάζεται η Επιτροπή ώστε να δύναται να αποφασίζει επί των αιτήσεων συνδρομής, σύμφωνα με τις προϋποθέσεις και τα κριτήρια του κανονισμού (ΕΟΚ) αριθ. 1362/78.

Λαμβανομένου υπόψη του πλήθους των περιπτώσεων είναι ευνόητο, ότι δεν είναι δυνατό να προβλέπονται όλες οι ιδιομορφίες για κάθε περίπτωση.

Είναι κατά συνέπεια δυνατό ορισμένες πληροφορίες να μην είναι διαθέσιμες ή να μην είναι αρκετές για να εξηγήσουν πλήρως κάποια ιδιαίτερη κατάσταση. Στην περίπτωση αυτή πρέπει να αναφέρονται σε χωριστό χαρτί, οι λόγοι για τους οποίους είναι αδύνατο να δοθούν απαντήσεις σε ορισμένα ερωτήματα. Ο αιτών δύναται επίσης να επισυνάπτει συμπληρωματικές επεξηγήσεις, αν το κρίνει αναγκαίο, για να εξηγήσει τις ιδιομορφίες της καταστάσεώς του ή της αιτήσεώς του.

ΠΑΡΑΡΤΗΜΑ A Γενικές οδηγίες συμπληρώσεως (των χώρων αναγραφής με τετραγωνίδια)

α) Ο αιτών συμπληρώνει μόνον τις στήλες 2 έως 4.4 του πρώτου μέρους. Να μη συμπληρώνεται το πλαίσιο στο δεξιό τμήμα κάθε σελίδας.

β) Ο αριθμός των χαρακτήρων ενός στοιχείου (συμπεριλαμβανομένων των ενδιαμέσων διαστημάτων) δεν πρέπει να υπερβαίνει τον αριθμό που προβλέπεται στο έντυπο. Δύνανται να χρησιμοποιούνται συντομογραφίες (π.χ. Α.Ε., Ε.Π.Ε. κλπ.). Να αναγράφεται μόνον ένα ψηφίο σε κάθε τετραγωνίδιο.

γ) Με εξαίρεση τα ποσά, η αναγραφή των στοιχείων στους χώρους αναγραφής πρέπει να αρχίζει από το πρώτο τετραγωνίδιο αριστερά.

δ) Ποσά:

- Πρέπει να συμπληρώνονται σε εθνικό νόμισμα, χωρίς δεκαδικά.

- Τα τρίγωνα χώρων αναγραφής ( h) επιτρέπουν να διαχωρίζονται τα δισεκατομμύρια από τα εκατομμύρια και τις χιλιάδες.

- Η αναγραφή στους σχετικούς χώρους γίνεται αρχίζοντας από το τελευταίο τετραγωνίδιο αριστερά.

Παράδειγμα: 10 000 δρχ. ... h|1|0 h 0|0|0|

Επεξηγηματικές σημειώσεις κατά στήλες(5)

ΜΕΡΟΣ 1 2. Αιτών

Να συμπληρωθεί μόνον αν ο αιτών δεν είναι υπεύθυνος οργανισμός.

3. Υπεύθυνος οργανισμός (άρθρο 9 παράγραφος 2)

Αν υπάρχουν πολλοί υπεύθυνοι οργανισμοί, τα στοιχεία της στήλης 3 πρέπει να παρέχονται για κάθε έναν χωριστά.

3.1. Να σημειώνεται με κύκλο η απάντηση.

3.7. Π.χ.: κοινότης, συνεταιρισμός.

3.8. Πρόκειται για τους αριθμούς του προγράμματος ή των ειδικών προγραμμάτων που προσδιορίζονται από τις υπηρεσίες του Ταμείου. Αν υπάρχουν περισσότερες από τέσσερις αιτήσεις να σημειωθούν στο τέλος της σελίδας.

4. Γενική περιγραφή του ειδικού προγράμματος

4.1. Να συμπληρώνεται ο μήνας και το έτος.

Παράδειγμα: |0|4 h 7|8|

ΜΕΡΟΣ 2 Στοιχεία που παρέχονται από το Κράτος Μέλος

3.2. Εάν υπάρχουν πολλοί οργανισμοί τα στοιχεία της στήλης 3 να παρέχονται για κάθε έναν χωριστά.

(1) Να συμπληρωθεί μόνο, αν ο αιτών δεν είναι και ο υπεύθυνος οργανισμός για την εκτέλεση του προγράμματος.

(2) Να συμπληρωθεί για κάθε οργανισμό. Τα άρθρα που αναφέρονται στο παράρτημα αυτό είναι εκείνα του κανονισμού (ΕΟΚ) αριθ. 1362/78.

(3) Τα στοιχεία αυτά δύνανται να δοθούν επίσης από το Κράτος Μέλος.

(4) Να αναφέρεται η πηγή, το ποσό, το επιτόκιο, η διάρκεια και οι όροι επιστροφής των χρημάτων για κάθε δάνειο. Να αναφέρεται επίσης το ποσοστό και, κατά περίπτωση, η διάρκεια επιχορηγήσεως των τόκων και ο οργανισμός που επιχορηγεί. Να επισυναφθούν βεβαιώσεις σ' όλες τις περιπτώσεις.

(5) Οι αριθμοί των παραγράφων αντιστοιχούν στους αριθμούς των στηλών του εντύπου. Τα άρθρα που αναφέρονται στο παράρτημα αυτό είναι εκείνα του κανονισμού (ΕΟΚ) αριθ. 1362/78.